पाएं अपने शहर की ताज़ा ख़बरें और फ्री ई-पेपरडाउनलोड करें
दिनभर धूप के बाद शाम को अचानक मौसम बदला और गरज-चमक के साथ तेज बौछारें पड़ीं। इस दौरान हवा की गति 30 से 35 किलोमीटर प्रतिघंटे रही। 2 मई को भी दुर्ग-भिलाई में पानी गिरने की संभावना है। बदले मौसम के प्रभाव से कुछ स्थानों पर बिजली गुल की भी शिकायतें आईं। मौसम विभाग के आंकड़ों के मुताबिक वर्ष 2011 के बाद से पहली बार एक मई को पानी गिरा, जो एक रिकार्ड है। सुबह से ही धूप खिली रही। दोपहर में भारी गर्मी का अहसास होता रहा। इस दौरान उमस की भी स्थिति बनी रही। शाम तक पानी गिरने के आसार नहीं थे। जैसे ही दिन ढला, मौसम का रूप बदलने लगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn